Nokså store, slanke, brunrøde til svartbrune trebukker uten metalliske farger. De fleste, men ikke alle, artene har reduserte dekkvinger som er tilspisset og ikke dekker flygevingene. Antennene er vanligvis kortere enn kroppen. Pronotum er rundet med en liten tann på hver side. Dekkvingene forholdsvis tynne og myke. Bakbeina er ganske lange, lårene lite fortykket i spissen.